Maailmankaupungissa
Kadun alla kaupunki,
 toinen sen päällä,
 taivas ja helvetti
 yhtyvät täällä.

 Ohi taikka yli!
 On kaikilla hoppu
 niinkuin jo tulisi
 maailman loppu.

 Maan alle astu,
 juo, pala, laula!
 Väkevä on maailman-
 kaupungin paula.

 Silkkisukat lentää,
 notkuvat lanteet,
 niitäkin painavat
 rautaiset vanteet...

 Helvetistä nouse
 jo taivaita kohti,
 kultaiset katot, kas,
 templien hohti!

 Tietehen, taitehen
 ylpeän viirin
 täältä näet viittovan
 yli maanpiirin. –

 Maan alla maailma,
 päällä on monta.
 Onko yhtä onnellista?
 Monta onnetonta...